Jebat (filem)

Jebat ialah filem aksi Malaysia 2020 arahan Jamal Khan dibintangi oleh Sharnaaz Ahmad dan Nelydia Senrose, diadaptasi dari kesinambungan drama Bukan Kerana Aku Tak Cinta  (2013) terbitan Pena Creative Pictures dan adaptasi novel  Jebat karya E-man Sufi, filem ini ditayangkan pada 3 September 2020.

Sinopsis
Jebat (Sharnaaz Ahmad), seorang bekas ketua samseng yang telah bertaubat atas kesilapan lalu dan memulakan kehidupan baru dengan bekerja sebagai penternak ikan dan kemudian berkahwin. Pada masa yang sama, Jebat menyembunyikan kehidupan lampaunya sebagai ketua samseng daripada pengetahuan isterinya, Hannah Mastura (Nelydia Senrose) apabila hidupnya masih diganggu oleh konco-konco samseng yang menunut hutang daripadanya.

Jebat dan Mastura sedang berbulan madu di luar negara berhadapan dengan situasi yang tidak dijangka yang membuatkan Jebat merasa risau. Dia percaya ada sesuatu yang tidak kena. Sebaik sahaja pulang ke Malaysia, mereka masih diekori. Bagi melindungi Mastura, Jebat terpaksa kembali ke dunia samseng yang telah lama ditinggalkan dan mendapati terdapat pihak yang cuba ingin membunuhnya.

Pelakon

Pelakon utama
 Sharnaaz Ahmad sebagai Jebat - Bekas gangster Yang kini bekerja sebagai nelayan Dan berkahwin Dengan Hannah Mastura
 Nelydia Senrose sebagai Hannah Mastura - Isteri Jebat yang panas baran dengan suaminya

Pelakon undangan
 Idris Khan sebagai Inspektor Rayyan/Aryan - sepupu Hannah Mastura
 Peter Davis sebagai Kit/Tuah - Ketua geng cobra, musuh kepada Jebat Dan dalang Yang telah merosakkan Bulan madu Jebat Dan isterinya
 Carmen Soo sebagai Aireen/Damia - kawan kepada Jebat 
 Rahhim Omar sebagai uncle Panjang - bapa Aireen Dan pakcik Jebat Yang diburu oleh Geng Cobra
 Sangeeta Krishnasamy sebagai Jasmine - Isteri kit Yang jatuh cinta pada Jebat

Penampilan khas
 Louisa Chong sebagai Aunty

Penerbitan
Jebat mengambil masa tiga tahun untuk disiapkan, bermula pada 2017. Filem ini ialah filem sulung terbitan Pena Creative Pictures. Berbeza dengan Bukan Kerana Aku Tak Cinta, jalan cerita filem Jebat tidak serupa dengan versi asal drama. Filem ini telah menjalani penggambaran di Prague, Czechoslovakia dan selebihnya di Malaysia.

Keluaran
Jebat dikeluarkan pada 3 September 2020 di Astro First. Filem ini berjaya meraih kutipan RM2 juta dalam tempoh empat hari selepas ditayangkan.

Lihat juga
 Bukan Kerana Aku Tak Cinta (2013)

Rujukan

Filem 2020
Filem Malaysia tahun 2020